Monaco

## Monaco (摩納哥)
## Monaco kitakit
**(France: Principauté de Monaco; Monaco sowal: Principatu de Múnegu; Oak sowal: Principat de Mónegue),** roma sowal Monaco hongti kitakit, Monaco, o cecay i kaetipay no Europe ato katimolay Europe a lekatep niyaro’. I katimolay no France ko Monaco, mililisay to riyar no Tenokay riyar, o ka’amis, kaetip, kawali o France ko mitaliyokay, o nano katelangay a niyaro’ ato ikoray nipatirengan liyok a malakapot. O sa’adihayay ko tamdaw i hekala kitakit, o mimingay a kitakit ato lekatep ko Monaco, o kicay militado to nai Monte Carlo Casino ato mirarakatay ko sakaira no kicay. O Monaco o Hontian Rikec a kitakit, sawara'an o hongti no Monaco. I ’ayaw Monaco caay pilisata to finawlan a kitakit ko Monaco, o pilaliwan to sata a kakarayan a han ko pangangan.

## Likisi (歷史)
Monaco a ngangan no niyaro’ nai ’ayaway ni Yis to 6 sici-Monoico (Monoikos). Midotoc to no kawasan sowal no Greece, kasasowalen ta’akay tamdaw ci Hercules micafer itini, orasaka o Fox tamdaw itini patireng to samiyay pipacakatan ni Hercules, sacisowal sa “Monoikos” (Greece sowal: Μόνοικος, misikeday a loma’ ano eca pipacakatang to kawas), nanoya malangangan to no itiniay.

Monaco i 1215 miheca miliyaw mala no Genoa micingcingan a mapatireng. Nai 1297 miheca, tona Francois Grimaldi misimed to tiring mala no Franciscan a monk (I Itali a sowal monaco) micingcing midipot toya fokeloh piki’adingan, Monaco itira sa i Grimaldi a mikowanay a loma’, dengan i 1793 miheca tangasa 1814 miheca, masa’et ni Napoleon saka cecay hongti a kitakit ko Monaco. I 1815 miheca tangasa 1860 miheca, Vienna lomaocan mitoro’ to Monaco o Sardinia hongti kitakit (ikor mala no Italia hongti kitakit) a midipotan kitakit, tangasa i 1861 miheca, Monaco a salongoc pakayni i France- Monaco tatonekan mapasongila’.

I 1911 miheca ’ayaw saka cecay kimpo mapasadak mihapiw, o hongti no Monaco o satakaraway a mikowanay itiya. I 1918 miheca 7 folad, masasitilid to cecay a tatonekan, tatonekan midotoc to no France saka tolo nikapolongan kitakit i Monaco tatodong midipot. Onini a tatonekan matilid i “Versailles kakaketonan”, o Monaco a dademaken midoedo to no France a sici, sofitay ato kicay a kinaira mipatodong. I 1919 miheca milecad to France masasitilid to tatonekan midoedo, ano ira ko tatapangan no kitakit a mapatay awaay ko fainayan a teloc, o Monaco micamol to France. Tasaay kitakit i 2002 miheca miliyaw to fa^elohay a tatonekan, tona awaay ko mamidotoc to tapang no kitakit, o Monaco oyana to misiikeday kitakit, o France midoedo padamso to sapitena’. Saka 2 kalaloodan no hekal i 1940 miheca 6 folad France ikor no kapidah o Italia citodong to France Italy la’ed a sa’etal, masasi’ingir ko Monaco ato Italy. I 1942 miheca 11 folad, nawhani o lekatep a sofitay micalap to ka’amisay Africa, o Monaco macingcing no sofitay no Italy ko Monaco, i 1943 miheca katapi’an no Italy miliyas to Monaco. I 1944 miheca o lekatep sofitay mipalowad to Monaco.

Rainier saka tolo hongti i 1949 miheca nai akong ci [Louis saka tosa](https://zh.wikipedia.org/zh-tw/%E8%B7%AF%E6%98%93%E4%BA%8C%E4%B8%96_(%E6%91%A9%E7%BA%B3%E5%93%A5)) mapatay midotoc to kalahongti. I 1962 miheca mihapiw to cecay fa^elohay kimpo, mapalasawad to pipatay a tofoc, midama to sakanga’ay no fafahiyan misingkiw, patireng to satakaraway hoying mipatodong to sapakonira notamdaw. I 1993 miheca, Monaco malakapot to Linhoko, citodong to sapisingkiw a salngoc.

I 2005 miheca 3 folad 31 romi’ad, nawhani ci Rainier saka tolo hongti halafin ko kafoti’ to adada, o wawa ci Albert miteka citodong to sadama to dademaken. I 2005 miheca 4 folad 6 romi’ad Rainier hongti mapatay, ci Albert midotoc, mala Albert saka tosa. Ci [Albert saka tosa](https://zh.wikipedia.org/zh-tw/%E9%98%BF%E5%B0%94%E8%B4%9D%E4%BA%8C%E4%B8%96_(%E6%91%A9%E7%BA%B3%E5%93%A5)Albert&#x20;saka&#x20;tosa) i 2005 miheca 7 folad 12 romi’ad malaheci ko kalamikowanay to Monaco, o katomireng ningra a kacitodongan itira i pidemakan to mama ci Rainier saka tolo hongti a kiwkay. Kinatosaay ko pipatirengan cingraan, o cecay i 2005 miheca 11 folad 9 romi’ad midemak.

## Sici (政治)

Aniniay Monaco nao hongti no Monaco ci [Albert saka tosa](https://zh.wikipedia.org/zh-tw/%E9%98%BF%E5%B0%94%E8%B4%9D%E4%BA%8C%E4%B8%96_(%E6%91%A9%E7%BA%B3%E5%93%A5)) ko mikowanay, o cecay Hontian Rikec a kitakit.

Monaco nai 1911 mihecaan midemak to Hontian Rikec, o hongti ko tatapangan no kitakit. O citodongay midemakay nao laloma’an nokitakit ko mikeriday to sepatay a wiyyinhuy no sifo. Kakeridan no laloma’an o hongti nai France sifo patorodan a mipili’an to cacitodong. Midotoc to 1962 mihecaan kimpo nitonekan, citodongay kakeridan ato [cecayay ko pikaykian faco no kitakit](https://zh.wikipedia.org/zh-tw/%E5%9B%BD%E6%B0%91%E8%AE%AE%E4%BC%9A_(%E6%91%A9%E7%BA%B3%E5%93%A5Cecayay&#x20;ko&#x20;pikaykian&#x20;faco&#x20;no&#x20;kitakit) kalomaocan (Monaco lomaocan) a la’isal a ’icel. Oni a pirikecan citodongay 24 ko tamdaw pakayni to nisingkiwan a ngangan, 5 miheca ko rekad.

I kasaniyaro’ a dademaken o kapolongan kalomaocan ko mikowanay no Monaco. Kapolongan kalomaocan ira ko 15 a nisingkiwan tamdaw malakapot, o siciciw ko mikeriday to saopo.

## Palapalaan (地理)
Saka’amisan no tenokay riyar ko Monaco, ma’ekakay farawfaw ko romi’ad, macidal to mihecaan, o nano tenokay riyar ko romi’ad. Polong no kitakit maliyokay no France ko kawali katimol a riyar to nano Alps kanatal, paseraan kawali kaetip karaya’ 3,500 cm, saromotay 200 m, o dadahal 208 kongcin (2.08 pinfang kongli, i safa no kongyin no New York ko kamiming), polong no hekal sakatosa mimingay kitakit, samimingay a kaying no Linhoko, limaay to cecay o niselenan misadadahal to sera ko riyar, mapatirengm ko madapicay rarakatan a tamina-Fontvieille minato ato Hekule minato. Liyok no Monaco awaay ko ’alo ato ta’akay fanaw, takaraw no lotok 164.4cm, i masa’apilisay sera.

## Kafafalifalic no romi’ad (氣候)
O nano Tenokay riyar ko romi’ad no Monaco (misiked to romi’ad: Csa), nano riyar a romi’ad (Cfb) ato fa’edet so’emetay romi’ad (Cfa), kaciherangan falawfaway fo’edasay, kasienawan lietec kala’orar. Kamoko’ ko romi’ad no kaciherangan, herek no lahok caay ka faedet (mahemhem caay kataelif ko 30˚C), nawhani caay pitolas ko no riyar a fali, mahemhem ko romi’ad. Oroma sato, nahani kaciherangan a hemhem no riyar takaraw, saka o dadaya maso^emetay. Ta, kaciherangan caay ka isafa no 20˚C. kasienawan talifahalan ci koli ato matefad ko so^eda, mo^etep miheca kinacecay tosa matefo  I 2018 miheca 2 folad 27 romi’ad, Monaco ato Monte Carlo matefad ko so^eda itiya.

## Kicay (經濟)
O sakaira no micomoday no Monaco o mirarakatay; mihecaan aloman ko tamdaw masolotay no Monaco tayni i casino mipakiyaw ato kanga’ay no romi’ad. I 2001 miheca, fa^elohay patirengan masadadahal tominato, malopikateran no mirarakatay tamina. Itiya comahad to kicay no Monaco, nai pipakiyaw, pirarakat ato kinko a katayalan, o kitakit sai patadoay ato mimingay demak, ’akawangay ko sadopoc, awaay ko mikaditay kikayan a kasasiroma no pikalali’acaan saka cowat.

Caay pisateked ko sifo milisata to tamdaw. Nawhani caay ka’alman ko tamdaw no kitakit, adihayay to sakikapolongan tekedan no sifo citodong, halo yofingkyok, tingwa a patado. Anini tingwa no Monaco o Tatong tingpokyok ko citodongay to 49% masa’isal, sifo cisa’isal to 45%, ira ho ko kingko no Monaco (Compagnie Monégasque de Banque) citodong to 6% sa’isal. Takaraw ko saki’orip no Monaco, matiya to ingataay tokay no France.

Awaay ko no tekedan a sata a demak masolot ko alomanay tamdaw a sapiliyasan to pilisata a cidafongay malinah tayni, saheto o Europe kitakit a tamdaw, pakayra i papotalay no Monaco a cisiya ko sakapili’etan to micomoday; tadamaanay tamdaw pakayni i F1 kalalifet no tosiya masolot ko alomanay minengneng, nikawrira alomanay mali’acaay tamdaw ko malinahay. I 1865 miheca patireng to Monte Carlo casino saka comahad nai pakoyocay malacidafongay to a kitakit.

Caay ko cefang no Europe lekatep ko Monaco, nikawrira pakayni i France a kalisata a lekatep ko pihakitiya to France no payso-Europeyin. O Monaco ato Europe lekatep ira ko masasiketay a calay. Monaco citodong to misanga’ay to payci no Europe, i payci no kitakit mapatodong ko pisafaco no Monaco a salongoc.

Polong no cikiw samatekesay loma’ itini i kafekang no Agel lotok mapatireng ko ta’akay La Villa a loma’, o kaitira patireng pala, talacowa 158 pinfang cm ko dadahal, nika misi’ayaw to katimolay no France riyar a tataparan, mala o samakapahay a tataparan a loma’, o ni a loma’ i 2017 mihecaan 2.56 walwalan Amilika payso ko pipa’aca, kasacecay no pinfang cm 162 ’ofad Amilika payso ko ’aca nira.

## Karomatan lalan (交通)
Awaay ko kasakitakit hikokiciw no Monaco, palinata i Nice langdaway riyar a hikokiciw (Aéroport Nice Côte d'Azur). Nai hikokiciw tangasa i Monaco maci midakaw to Nice faso 110 calay (pahiceraan o MENTON), tatenokan no Nice maci ira ko 100 calay faso tangasa i Monaco (paherekan no faso i MENTON), 40 ko fen no rakat. 110 calay a sakalic kipo 22 Europe payso, cecayay miheca a paya patikoay paya 33 Europe payso. Manga’ay midakaw to no France kitakit marar (SNCF) cinamalay, nai Nice ko rowad salongan 15 ko fen tangasa i Monte Carlo no Monaco a syataw.

Monacosi a sakaromakat pakafasoay, 5 k calay to kasasicofel ko rakat i maci, 2 Europe payso ko cecay tamdaw (ira ko masaromi’aday paya 5 Europe payso manga’ay mipili’), calay no lalan:

Route 1 : Monaco Ville - Saint Roman - Monaco Ville

Route 2 : Monaco Ville - Jardin Exotique - Monaco Ville

Route 4 : Condamine - Saint Roman - Condamine

Route 5 : Fontvieille - Hôpital - Fontvieille

Route 6 : Fontvieille - Larvotto - Fontvieille

Nawhani o ledef nomaci mililisay to lotok patireng, laloma’ no maci sa’etal mapatireng ko pakilaenoay lalan no tamdaw ato kapolongan pikalican macakat malokelon, sakanga’ay no tamdaw romakat tayra i tarepatan[7][8][9].

## Tamdaw (人口)
O samadadiecay ko tamdaw i aniniay hekal ko Monaco kitakit, halafinay maro’ a tamdaw ira ko 32,020 tamdaw, toni 6,089 o Monaco kitakit a tamdaw. O itiniay kitakit no Monaco a tamdaw malasaawaayay, mahaenay tamdaw i hekal awaay i kasakitakit manengneng. Sa’alomanay maro’ o France tamdaw, ira ko 32%, sakatosa o Italy tamdaw, ira ko 20%, o nano Monaco tamdaw 19% ko tamdaw, osaw 29% tamdaw nai 125 a kasakitakit a mafolaway malakapot, mahaenay tamdaw mala o kasakitakit ko tamdaw no Monaco.

Monaco tamdaw ato citodongay o sata’akay ko yimong ’icalay. Samimingay i hekal a kitakit ko Monaco, sakatosa o Vatican.

France a sowal dengan sowal no Monaco kitakit, nika misano Inkiris, Italy sowal ato masasowal to no Monaco a sowal (Liguria sowal napela’an). Mafana’ay to tilid 99%. Loma Tingsokiw koniketonan no kitakit, salongan 90% ko tamdaw, nai Tingsokiw Monaco citodongay mikowan, nika Monaco kimpo pa’ading to romaroma a mitooray a mapakonira. 

## Kiwiko (教育)
Kaemangay ato tenokay mitiliday

Mo^etep ko no Monaco kitakit a pitilidan, tosa ko midamaan a Kaemangay pitilidan ato cecay kasakitakit pitilidan.

Kakoyin ato daykako

Dengan o kasakitakit daykako ko laloma’ay no kitakit a daykako no Monaco, o Inkiris a sowal ko sapipasifana’, patodong i kalali’acaan calay ko pinanam.

## Onto (體育)

Monaco o sakatadamaan o F1 malalifetay to tosiya, i madi’ecay lalan ko kalalifetan a cingang i hekal.

## Ponka (文化)

## Kakaenen (飲食)

## Pirarakatan (旅遊)
Tadamaan ko fotingan no Monaco, o cecay hongti no Monaco ko patirengay. Pakayraen i masatono’ay i riyar ko pisanga’. Kasacecay tingroh o pinengnengan no mirarakatay tamdaw minengneng to kasasiroma no i lalinikay no riyar a maamaan ma’oripay.

## Malikiday ponka (流行文化)

## Pinengnengan tilid. (參考文獻)

1. Monaco weather, climate and geography. web.archive.org. 2012-08-21 [2020-03-11]. nano nina’angan 

tilid i 2012-08-21.

2. Jilly. Snow in Casino Square!. [2020-03-11]. （nano nina’angan tilid i 2013-01-16）.

3. Climate. www.visitmonaco.com. [2020-03-11]. （nano nina’angan tilid i 2021-03-23）.

4. "In Pictures: French Riviera hit by snowfall". www.thelocal.fr. [2020-03-11]. （nano nina’angan tilid i 2018-08-12）.

5. Monaco (99) (PDF). Fiche Climatologique: Statistiques 1981–2010 et records. Meteo France. [26 February 2018]. （nano nina’angan (PDF) tilid i 27 February 2018） （France sowal）.

6. Climatological information for Monaco. Monaco Tourist Authority. [2 March 2018]. （nano nina’angan tilid i 2 March 2018） （France sowal）.

7. Nice langdaway riyar sa’etal faso calay a tilid. [2013-08-07]. （nano nina’angan tilid i 2014-06-17）.

8. Monaco pirarakatan calay. [2013-08-07]. （nano nina’angan tilid i 2021-03-23）.

9. Monacofaso calay a tilid. [2013-08-07]. （nano nina’angan tilid i 2020-05-11）.

Monaco（摩納哥）

Itini i 43 44 N, 7 24 E, noYoropi ko Monaco.
Polong no sekalay i 2 sq km “saka 254 ko rayray no ngangan. ”
“O sekalay no sera i, 2 sq km, no nanom a sekalay i, 0 sq km ” 
Polong i 30,581 ko tamdaw.

sera(土地)
Masakilac ko sera o malo kakaomahen(農業) a sera 1%, Malo no kilakilangan(林業) a sera 0%, malo no roma to a sera 99%.

siyoto(首都)
O [Monaco(摩納哥) ko Siyoto.

katomirengan no kitakit a romi’ad(國家紀念日)
Pihiratengan no kitakit a romi’ad i sakacecay ko safaw 19 a romi’ad.

O Sawara’an no kitakit(國家) anini i ci Albert II(阿爾貝二世), patirengan(擔任) a romi’ad i 2005 a miheca(年) saka 4 folad(月) saka 6 a romi’ad. 

Pi’arawan to lakaw
* CIA
* 外交部
* List of current heads of state and government

Kasasiwasiw:Pasawalian 'Amis